EkBass/fiwiki-20250220-pages-articles huggingface dataset:
Jeesiö

thumb|Rukoushuone Jeesiössä Jeesiö on Sodankylän kunnassa sijaitseva kylä. Kapean Jeesiöjoen molemmin puolin sijaitseva Jeesiö sijaitsee 30 kilometriä Sodankylästä Kittilän suuntaan. Kylä sijaitsee Kuoninkivaaran rinteillä jättäen joen ja rakennusten väliin avoimen kauniit rinnepellot. Kylän yhteisiä asioita hoitaa Jeesiön Kyläseura ry ja Jeesiön väkiluku on 167. ==Aiheesta muualla== * * Luokka:Sodankylän kylät
Berenike III

Berenike III (120 eaa. – 80 eaa.), joskus kutsuttu myös nimellä Kleopatra Berenike, oli Egyptin kuningatar. Berenike III:n isä oli faarao Ptolemaios IX ja äiti joko Kleopatra Selene I tai Kleopatra IV. Ptolemaios IX syrjäytettiin 107 eaa. ja Berenike jäi Egyptiin. 101 eaa. Berenike meni naimisiin setänsä Ptolemaios X:n kanssa. He hallitsivat yhdessä vuoteen 89-88 eaa. asti, jolloin vastaavasti Ptolemaios X syrjäytettiin. He pakenivat Syyriaan, jossa Ptolemaios X kuoli seuraavana vuonna. Berenike palasi Egyptiin ja hallitsi yhdessä uudelleen valtaannousseen isänsä kanssa. Ptolemaios IX kuoli vuonna 80 eaa. ja Berenike hallitsi yksin. Hän oli ensimmäinen yksin hallitseva nainen Egyptissä 1 100 vuoteen, häntä oli edeltänyt kuningatar Tausret 1185 eaa. Muutaman kuukauden kuluttua Sulla lähetti Ptolemaios XI:n Egyptiin avioitumaan Bereniken kanssa. Avioliitto ei ollut suosittu kansankaan keskuudessa. Aviomies murhautti Bereniken 19 päivää myöhemmin. Tämä sai aikaan kansannousun, jossa kuningas tapettiin.Lightman, hakusana "Berenice III Cleopatra" ==Lähteet== * Luokka:Egyptin kuningattaret Luokka:Ptolemaiokset Luokka:Vuonna 120 eaa. syntyneet Luokka:Vuonna 80 eaa. kuolleet
Paperimiehen tytär

Paperimiehen tytär on Hanna Pakarisen 20. lokakuuta 2010 julkaistu viides albumi. Edellisistä albumeista poiketen albumi on suomenkielinen. Pakarinen on ollut sanoittamassa ja säveltämässä albumin kappaleita yhdessä Teleks- yhtyeessäkin toimivan tuottaja Markus Koskisen kanssa. Albumin ensimmäisenä singlenä julkaistiin albumin nimikappale ”Paperimiehen tytär”. Se sai ensisoittonsa Radio Novan Aamunradiossa 16. elokuuta 2010 ja samana päivänä single löytyi Pakarisen kotisivuilta ja MySpacesta.Hanna Pakarinen julkaisee ensimmäisen suomenkielisen albuminsa Digitaalisesti single julkaistiin 30. elokuuta 2010. Toinen single ”Se yksi ainoa” julkaistiin marraskuussa. Kappaleesta julkaistiin myös musiikkivideo. Kolmantena singlenä julkaistiin maaliskuussa 2011 kappale ”Miehet”, joka sai myös musiikkvideon. Albumi ylsi Suomen virallisen listan sijalle 11. == Kappaleet == # # # # # # # # # # # == Arviot == * Rumba: * Keskisuomalainen: neutraali == Lähteet == Luokka:Vuoden 2010 albumit Luokka:Hanna Pakarisen albumit Luokka:Markus Koskisen tuottamat albumit
Kevin De Weert

Kevin De Weert (27. toukokuuta 1982 Duffel, Belgia)Le site du Cyclisme on belgialainen kilpapyöräilijä. Hän aloitti ammattilaisuransa vuonna 2003 Rabobankin joukkueessa. Hän edusti Quick Step -tallia 2005–2006, Cofidista 2007–2008, uudelleen Quick Stepiä 2009–2011, Omega Pharma-Quick Stepiä 2012–2014 ja viimeisenä ammattilaisvuonnaan 2015 Team LottoNL-Jumbo -joukkuetta. Pyöräilyn De Weert aloitti vakavissaan vuonna 1998 ja samana vuonna hän voitti Belgian nuorten aloittelijoiden mestaruuden. De Weert sijoittui 20:nneksi Espanjan ympäriajossa 2009. Hän osallistui vuonna 2010 Ranskan ympäriajoon sijoittuen kokonaiskilpailussa 16:nneksi. Saman vuoden Espanjan ympäriajossa hän oli 16. etapilla kolmas. Ranskan ympäriajossa 2011 hän sijoittui 12:nneksi. Espanjan ympäriajossa 2012 hän oli 20. etapilla kolmas. == Lähteet == De Weert, Kevin De Weert, Kevin De Weert, Kevin
Spörerin minimi

Spörerin minimi oli 90-vuotinen kausi noin vuosina 1460–1550, jolloin auringonpilkut olivat harvinaisia. Oli normaalia kylmempää. Kylmä tuli jo noin 1420.Sp�rer minimum Diamond 2005Similä 1981, s. 73.Ponder the Maunder Climate events of the Last 1,000 Years Tällöin oli hyvin kylmää, ja niin sanotun pienen jääkauden ensimmäinen jakso, jos siihen halutaan ottaa tämä mukaan. Eri arvioiden mukaan kylmintä oli nimenomaan 1400-luvun keskivaiheen jälkeen.Ruddiman 2008, s. 303, originaali Mann &jones;, Climate Over Past Millenia, 2004 Monet tutkijat uskovat auringonpilkkujen katoamisen aiheuttaneen ilmaston tilapäisen kylmenemisen,Ruddiman 2005, s. 304 vaikka tarkkaa auringonpilkkujen vaikutustapaa säähän ei tunneta. Erityisen kylmää oli jonkin aikaa vuoden 1450 jälkeen.Global Warming – Since When, and Says Who? By David Morgan Spörerin minimiä edeltänyt Wolfin minimi 1280–1350 ei ollut niin syvä. Seuraava Spörerin minimin jälkeinen suuri minimi oli Maunderin minimi. Spörerin minimi on saanut nimensä saksalaisen tähtitieteilijä Gustav Spörerin mukaan. == Lähteet == Luokka:Ilmastohistoria Luokka:Aurinko
Maunderin minimi

Maunderin minimi vuosina 1645–1715 oli kausi, jolloin auringonpilkut olivat hyvin harvinaisia. Tällöin oli menossa kylmä pieni jääkausi. Maunderin minimiä edelsi hieman miedompi, mutta yhtä lailla kylmää tuonut Spörerin minimi. Maunderin minimin jälkeen tuli Daltonin minimi 1790–1830. Nimen kausi sai englantilaiselta astronomilta Edward Walter Maunderilta (1851–1928). Luokka:Ilmastohistoria Luokka:Aurinko
Gabriele Giannantoni

Gabriele Giannantoni (30. heinäkuuta 1932 Perugia – 1998 Rooma) oli italialainen filosofi ja poliitikko. Filosofina Giannantoni tutki erityisesti antiikin filosofiaa. Hän kirjoitti muun muassa esisokraatikoista, Sokrateesta, Aristoteleesta ja epikurolaisuudesta sekä toimitti antiikin filosofian tekstejä. Giannantoni toimi Rooman Sapienza-yliopiston antiikin filosofian historian professorina sekä Italian Consiglio Nazionale delle Ricerchen antiikin ajattelun keskuksen (Centro di Studio del Pensiero Antico) johtajana. Poliitikkona Giannantoni toimi Italian kommunistisessa puolueessa ja osallistui muun muassa koulujärjestelmän uudistamiseen. == Teoksia == * Cirenaici: raccolta delle fonti antiche : traduzione e studio introduttivo. Firenze: Sansoni, 1958 * (toim.) I presocratici : testimonianze e frammenti. Bari: Laterza, 1969 * Che cosa ha veramente detto Socrate. Roma: Ubaldini, 1971 * (toim.) Opere / Aristotele. Roma; Bari: Laterza, 1973 * Il marxismo di Galvano della Volpe. Roma: Editori riuniti, 1976 * Le filosofie e le scienze contemporanee. Torino: Loescher, 1981; uusi painos 1992 * Le forme classiche. Torino: Loescher, 1981; uusi painos 1992 * La razionalità moderna. Torino: Loescher, 1981 * La filosofia greca dal 6. al 4. secolo (Gabriele Giannantoni, Armando Plebe, Pierluigi Domini). Milano: Vallardi; Padova: Piccin, 1983 * * Aristotele teoretico. Roma: Istituto della enciclopedia italiana, 1993 * Epicureismo greco e romano : atti del Congresso internazionale. Napoli: Bibliopolis, 1996 * Profilo di storia della filosofia. Torino: Loescher * Dialogo socratico e nascita della dialettica nella filosofia di Platone (julkaistu postuumisti, toim. B. Centrone). Bibliopolis, 2005 Luokka:Italialaiset filosofit Luokka:Italialaiset kommunistit Luokka:Vuonna 1932 syntyneet Luokka:Vuonna 1998 kuolleet
Socratis et Socraticorum Reliquiae

Socratis et Socraticorum Reliquiae on Gabriele Giannantonin toimittama teos, joka kokoaa yhteen antiikin ajalta säilyneet viittaukset Sokrateehen ja sokraatikkoihin. Giannantoni luettelee yhteensä noin seitsemänkymmentä sokraatikkoa.Clay, Diskin: "The Origins of the Socratic Dialogue". Teoksessa Sokraatikoilta säilyneet tekstit ovat luonteeltaan hyvin katkelmallisia, eikä niitä ollut tutkittu yhtä laajalti ennen Giannantonin monumentaalista teosta. Teokseen ei kuitenkaan ole otettu mukaan Platonin ja Ksenofonin teoksia, joita on säilynyt muihin lähteisiin verrattuna paljon. Teoksen ensimmäinen versio julkaistiin vuonna 1983 nimellä Socraticorum Reliquiae. Vuonna 1990 julkaistuun laajennettuun versioon Socratis et Socraticorum Reliquiae lisättiin Sokratesta koskeva todistusaineisto sekä Aiskhineelta säilyneet katkelmat. Teoksen neljä osaa jakautuvat seuraavasti: * I: Sokrates- todistusaineisto sekä fragmentit, mm. Eukleides, megaralaiset, Faidon, Menedemos * II: Kyreneläiset, kyynikot, Aiskhines ja muut sokraatikot * III: Bibliografia ja hakemisto * IV: Bibliografiset yms. huomautukset == Lähteet == == Kirjallisuutta == * * Luokka:Kirjat filosofiasta Luokka:Sokraatikot Luokka:Vuoden 1983 kirjat Luokka:Vuoden 1990 kirjat
Alps Electric Co.

Alps Electric Co, Ltd (アルプス電気株式会社) on vuonna 1948 perustettu monikansallinen yhtiö, joka tuottaa elektronisia laitteita, kuten potentiometrejä ja tasohiiriä sekä muita tietokonekomponentteja. Alpsin pääkonttori on Tokiossa, Japanissa. Vuodesta 2004 toimitusjohtajana on toiminut Masataka Kataoka. Alps on myös tunnettu Alpine-autostereoista. ==Tulostimet== Alps valmisti 2010 toukokuuhun asti myös tulostimia. Viimeinen valmistettu malli oli MD-5500. Alps-tulostimissa käytettiin yrityksen yksinoikeudella käyttämää Micro Dry (MD) -tekniikkaa. Micro Dry -menetelmässä väri siirtyy erilliseltä värinauhalta tulostusmedialle lämpöpään avulla eli Micro Dry -tekniikka vastaa lämpösiirtotulostusta. Tietyt Alps-tulostimet pystyvät vaihtoehtoisesti myös sublimaatiotulostukseen. Sublimaatiotulostuksen etuna on rasterittomuus. Alps- tulostimien ainutlaatuinen ominaisuus hintaluokassaan on kyky tulostaa valkoista, foileja ja metallivärejä. Näitä ominaisuuksia on totuttu näkemään huomattavasti kalliimmissa laitteissa. Alps-tulostimia myytiin Suomessa 1997-2000, maahantuojana toimi muun muassa Helrot Oy. Vuonna 2000 Alps lopetti tulostimien viennin Japanin ulkopuolelle. Alps-tulostimet ovat ominaisuuksiensa ja edullisuutensa vuoksi erityisen suosittuja pienoismalliharrastajien ja pienten painoyritysten keskuudessa. ==Lähteet== *www.alps.com *Alps Microdry tulostin *www.tietokone.fi Luokka:Japanilaiset elektroniikkayhtiöt Luokka:Japanilaiset pörssiyhtiöt Luokka:Tietotekniikan tuotemerkit
Soutu kesäolympialaisissa 1924

Vuoden 1924 kesäolympialaisten soutu järjestettiin 13. - 17\. heinäkuuta 1924 Seinellä Pariisissa. Tämä oli kuudes kerta, kun laji oli mukana olympialaisten ohjelmassa. Mukana oli 181 osanottajaa 14 eri maasta. Soutu järjestettiin ainoastaan miehille. Tapahtumia oli seitsemän. == Mitalistit == Tapahtuma Kultaa Hopeaa Pronssia Yksikkö Jack Beresford William Gilmore Josef Schneider Kaksikko Paul Costello ja John B. Kelly Marc Detton ja Jean-Pierre Stock Rudolf Bosshard ja Heinrich Thoma Perämiehetön kaksikko Teun Beijnen ja Willy Rösingh Maurice Bouton ja Georges Piot Ei pronssimitalistia* Perämiehellinen kaksikko * * * Édouard Candeveau Alfred Felber Émile Lachapelle * * * Ercole Olgeni Giovanni Scatturin Gino Sopracordevole * * * Leon Butler Harold Wilson Edward Jennings Perämiehetön nelikko * * * Charles Eley James MacNabb Robert Morrison Terence Sanders * * * Archibald Black George MacKay Colin Finlayson William Wood * * * Emile Albrecht Alfred Probst Eugen Sigg Hans Walter Perämiehellinen nelikko * * * Emile Albrecht Alfred Probst Eugen Sigg Hans Walter Walter Lossli * * * Eugène Constant Louis Gressier Georges Lecointe Raymond Talleux Ernest Barberolle * * * Robert Gerhardt Sidney Jelinek Edward Mitchell Henry Welsford John Kennedy Kahdeksikko * * * Leonard Carpenter Howard Kingsbury Alfred Lindley John Miller James Rockefeller Frederick Sheffield Benjamin Spock Alfred Wilson Laurence Stoddard * * * Arthur Bell Robert Hunter William Langford Harold Little John Smith Warren Snyder Norman Taylor William Wallace Ivor Campbell * * * Ante Katalinić Frane Katalinić Šimun Katalinić Giuseppe Crivelli Latino Galasso Petar Ivanov Bruno Sorić Carlo Toniatti Viktor Ljubić *Brittiläinen joukkue (Gordon Killick ja Charles Southgate) ei osallistunut finaaliin, joten heille ei jaettu pronssimitaleja. == Mitalitaulukko == 1\. 2 1 2 5 2\. 2 0 3 5 3\. 2 0 0 2 4\. 1 0 0 1 5\. 0 3 0 3 6\. 0 2 0 2 7\. 0 1 1 2 == Lähteet == *Rowing at the 1924 Paris Summer Games Luokka:Kesäolympialaiset 1924 1924 Kesäolympialaiset 1924
Pohjois-Jemenin maanjäristys 1982

Pohjois-Jemenin maanjäristys oli Dhamarissa Jemenin arabitasavallassa 13. joulukuuta 1982 tapahtunut maanjäristys, joka oli voimakkuudeltaan 6,0 magnitudia. Se oli ensimmäinen Dhamarin alueen instrumentein mitattu järistys. Vaikutukset huomattiin kaikkialla Jemenissä ja Najranin alueella Saudi- Arabiassa. ==Lähteet== Luokka:Vuoden 1982 luonnonmullistukset Luokka:Jemenin historia Luokka:1900-luvun maanjäristykset
Mohammed Bijeh

Mohammed Bijeh () oli iranilainen sarjamurhaaja. Hän houkutteli avustajansa Ali Baghin kanssa lapsia aavikolle Teheranin eteläpuolelle väittäen, että oltiin menossa saalistamaan eläimiä. Kaksikko myrkytti tai tyrmäsi uhrinsa, käytti heitä seksuaalisesti hyväkseen ja hautasi heidät. Tekijöiden todettiin syyllistyneen 19–22:n ihmisen murhiin. Hän itse kertoi osasyyksi tekojensa motiiviksi oman ahdistuksen homoseksuaalisuuttaan kohtaan. Bijeh tuomittiin kuolemaan ja Baghi viidentoista vuoden vankeuteen.Iran's 'desert vampire' executed 24-vuotias Bijeh hirtettiin nostokurjen avulla Pakdashtissa. Sitä ennen hän joutui kärsimään sata ruoskaniskua. Ennen hirttämistä erään uhrin 17-vuotiaan veljen onnistui lyödä tuomittua puukolla. == Lähteet == Luokka:Iranilaiset sarjamurhaajat Luokka:Murhasta teloitetut Luokka:Iranilaiset teloitetut Luokka:Syntymävuosi puuttuu Luokka:Kuolinvuosi puuttuu
Soutu kesäolympialaisissa 1928

Vuoden kesäolympialaisten soutu järjestettiin 2. - 10\. elokuuta 1928 Slotenin kanaalissa Slotenissa. Tämä oli seitsemäs kerta kun laji oli mukana olympialaisten ohjelmassa. Mukana oli 244 osanottajaa 19 eri maasta. Soutu järjestettiin ainoastaan miehille. Tapahtumia oli seitsemän. ==Mitalistit== Tapahtuma Kultaa Hopeaa Pronssia Yksikkö Bobby Pearce Kenneth Myers Theodore Collet Kaksikko Paul Costello ja Charles McIlvaine Joseph Wright ja Jack Guest Leo Losert ja Viktor Flessl Perämiehetön kaksikko Bruno Müller ja Kurt Moeschter Terence O'Brien ja Robert Nisbet Paul McDowell ja John Schmitt Perämiehellinen kaksikko * * * Hans Schöchlin Karl Schöchlin Hans Bourquin * * * Armand Marcelle Édouard Marcelle Henri Préaux * * * Léon Flament François de Coninck Georges Anthony Perämiehetön nelikko * * * John Lander Michael Warriner Richard Beesly Edward Vaughan Bevan * * * Charles Karle William Miller George Healis Ernest Bayer * * * Cesare Rossi Pietro Freschi Umberto Bonadè Paolo Gennari Perämiehellinen nelikko * * * Valerio Perentin Giliante D'Este Nicolò Vittori Giovanni Delise Renato Petronio * * * Ernst Haas Joseph Meyer Otto Bucher Karl Schwegler Fritz Bösch * * * Franciszek Bronikowski Edmund Jankowski Leon Birkholc Bernard Ormanowski Bolesław Drewek Kahdeksikko * * * Marvin Stalder John Brinck Francis Frederick William Thompson William Dally James Workman Hubert A. Caldwell Peter Donlon Donald Blessing * * * Jamie Hamilton Guy Oliver Nickalls John Badcock Donald Gollan Harold Lane Gordon Killick Jack Beresford Harold West Arthur Sulley * * * Frederick Hedges Frank Fiddes John Hand Herbert Richardson Jack Murdoch Athol Meech Edgar Norris William Ross John Donnelly ==Mitalitaulukko== 1\. 2 2 1 5 2\. 1 2 1 4 3\. 1 1 0 2 4\. 1 0 1 2 5\. 1 0 0 1 5\. 1 0 0 1 7\. 0 1 1 2 8\. 0 1 0 1 9\. 0 0 1 1 9\. 0 0 1 1 9\. 0 0 1 1 ==Lähteet== *Rowing at the 1928 Amsterdam Summer Games Luokka:Kesäolympialaiset 1928 1928
FK Inter Bratislava

FK Inter Bratislava on slovakialainen entinen jalkapalloseura. == Historia == Seura perustettiin vuonna 1940 nimellä ŠK Apollo Bratislava. Vuonna 1949 se vaihtoi nimekseen Sokol Apollo ja kolme vuotta myöhemmin nimi vaihtui DŠO Iskra Slovnaftiin. Nimenvaihdoksia tapahtui vielä useita tulevina vuosikymmeninä. Kaudella 1958–1959 seura voitti ensimmäisen ja ainoan Tšekkoslovakian mestaruutensa. 1960-luvulla Bratislava voitti Intertoto cupin kahdesti vuosina 1963 ja 1964. Tšekkoslovakian hajottua seura voitti Slovakian liigan kahdesti. 2000-luvulla Bratislava putosi pääsarjatasolta, mutta onnistui nousemaan kaudeksi 2008–2009 takaisin. Vuonna 2009 seura kuitenkin myytiin. == Lähteet == == Aiheesta muualla == *Virallinen kotisivu Luokka:Slovakialaiset jalkapalloseurat Luokka:Vuonna 1940 perustetut urheiluseurat Luokka:Bratislavan urheilu
Standard

Standard tai Standart voi tarkoittaa ainakin seuraavia: ==Automerkkejä== Standard-merkkisiä autoja on valmistanut kaikkiaan 12 valmistajaa: * Standard Motor Co Ltd, Coventry, Warvickshire, Iso-Britannia, vuosina 1903–1963 * Standard Motor Construction, Jersey City, New Jersey, Yhdysvallat, vuosina 1903–1907 * Fabbrica Automobili Standard, Torino, Italia, vuosina 1906–1912 * St Louis Motor Car Co / St Louis Car Co, Saint Louis, Yhdysvallat, vuosina 1909–1910 * Standard Gas Electric Power Co, Philadelphia, Yhdysvallat, vuonna 1910 * Standard Automobilfabrik GmbH, Berliini-Charlottenburg, Saksa, vuosina 1911–1912 * Standard Electric Car Co, Jackson, Michigan, Yhdysvallat, vuosina 1912–1915 * Standard Steel Car Co / Standard Auto Vehicle Co, Buttler, Pennsylvania, Yhdysvallat, vuosina 1912–1923 * Standard Engineering Co, Chicago, Yhdysvallat, vuonna 1914 * Standard Engineering Co, Saint Louis, Yhdysvallat, vuosina 1920–1921 * Standard Fahrzeugfabrik GmbH, Ludwigsburg, Saksa, vuosina 1933–1935 * Standard Motor Products of India Ltd, Madras, Intia, vuosina 1961–1987 == Henkilöitä == * Franklin Standard (1949–2021), kuubalainen koripalloilija == Muita merkityksiä == * Standard tai Standart, keisarillinen huvialus * Standard, vuorineuvos Walter Ahlströmille vuonna 1923 Ahlströmin Varkauden konepajan telakalla rakennettu moottorialus * Standard & Poor's, McGraw-Hilliin kuuluva luottoluokitusyksikkö * Standard Athletic Club, pariisilainen jalkapalloseura * Standard Fruit Company, yhdysvaltalainen elintarvikeyhtiö * Standard Liège, belgialainen jalkapalloseura * Standard Oil, vuonna 1911 pilkottu yhdysvaltalainen öljy-yhtiö * Standard Missile, yhdysvaltalainen ohjusperhe * Der Standard, itävaltalainen lehti * Russki Standart, venäläinen vodkamerkki ==Katso myös== *Standardi *Standartti *Standaari == Lähteet ==
Grom-luokka

Grom-luokka oli Puolan laivaston kahden hävittäjän muodostama alusluokka toisessa maailmansodassa. == Suunnittelu == Huolimatta Puolan läheisistä suhteista Ranskan kanssa Britannia voitti vuoden 1930-luvun hävittäjähankintaan liittyvät kahden uuden hävittäjän hankintasopimukset. Syynä saattoi olla joko Wicher-luokan alusten hankinnan huonon kokemukset tai ainoastaan toteamus brittien johtavasta asemasta hävittäjien valmistuksessa. Syystä riippumatta uudet hävittäjät olivat suuria ja vahvasti aseistettuja aluksia, jotka olivat ylivoimaisia Saksan ja Neuvostoliiton laivastojen vastaaviin verrattuna. Alukset olivat lisäksi suurempia kuin Kuninkaallisen laivaston Tribal-luokan hävittäjät ja niiden kääntösäde oli kuitenkin kunnioitusta herättävä.Whitley, M.J. s. 219 === Aseistus === Alusten pääaseina olivat aiemman Wicher-luokan 130 millimetrin tykeistä poiketen brittistandardin mukaisesti 4,7 tuuman (120 mm) tykit. Tykit olivat kuitenkin ruotsalaisia Boforsin 120 millimetrin 50 kaliiperin M34/36 -tykkejä, joita asennettiin myös hankittavaan miina/koululaiva ORP Gryfiin. Brittitykeistä poiketen tykit käyttivät 90 naulan kiinteitä kranaatteja. Alukselle asennettiin yksiputkinen A-torni keulapainon vähentämiseksi ja kolme kaksiputkista tornia. Kaksi kaksiputkista Boforsin 40 millimetrin ilmatorjuntatykkiä asennettiin jalustalle torpedoputkien väliin sekä taaemman savuhormin taakse. Kaksipiippuiset 13,2 millimetrin ilmatorjuntakonekiväärit asennettiin yläkannen takaosaan sekä taaemman suojakannen etuosaan. Aluksilla oli pääaseiden tulenjohtovarten kaksi etäisyysmittaria, joista toinen oli asennettu takakannen rakenteiden päälle. Alusten torpedoputkissa oli tavallisuudesta poiketen sovitin, joka mahdollisti 18 tuuman ja normaalien 21 tuuman torpedojen laukaisemisen samoista putkista. Kumpikin alus varustettiin miinalaivoiksi, mikä katsottiin matalissa vesissä tärkeäksi tehtäväksi. Alusten sukellusveneentorjuntakyky saavutettiin asentamalla kaksi heitintä, joihin oli yhteensä neljäkymmentä syvyyspommia. === Propulsiojärjestelmä === Alusten nopeudeksi oli määritetty 39 solmua. Niiden voimanlähteenä oli kaksi 27 000 hevosvoiman turbiinia, joihin oli kytketty neljä kattilaa. Kattiloiden toimintapaineena oli 385 psitä. Kahden keskimmäisen kattilan hormit oli yhdistetty, jolloin aluksen keskimmäinen savuhormi oli laitimmaisia paksumpi. ORP Grom saavutti koeajoissa 29,26 solmun nopeuden ja ORP Blyskawica 39 solmua. == Alukset == Kaksi alusta tilattiin 29. maaliskuuta 1935 J. Samuel White and Companyltä Cowesista. Näiden lisäksi tilattiin 1. toukokuuta 1939 Gdanskin telakalta ORP Huragan ja ORP Orkan, joiden toimitus olisi ollut 1942. Tilaus peruuntui Saksan hyökättyä Puolaan. Kahta viimeksi tilattua alusta ei koskaan aloitettu.Gardiner s. 349 Grom-luokan hävittäjät Nimi Telakka Kölinlasku Vesille Valmis Kohtalo ORP Grom J. Samuel White and Company, Cowes 20. heinäkuuta 1935 20. heinäkuuta 1936 maaliskuu 1937 upotettu 5. toukokuuta 1940 ORP Błyskawica White 1. lokakuuta 1935 1. lokakuuta 1936 1. lokakuuta 1937 museoalukseksi 1. toukokuuta 1976 ==Lähteet== * * ===Viitteet=== *
Säiliöyksikkö

Säiliöyksikkö on kiinteällä, vähintään 5 000 litran säiliöllä sekä pumpulla varustettu paloauto. Säiliöyksikön pääasiallinen käyttötarkoitus on lisäveden kuljettaminen palopaikalle ja sammutusveden tasaussäiliönä toimiminen, mutta sillä voidaan tarpeen vaatiessa suorittaa myös varsinaista sammutustoimintaa. Säiliöyksikön tunnusnumero on 3, esim. RJO183 R (rescue), Jokilaaksojen pelastuslaitos, 18. asema, säiliöyksikkö. Jos asemalla on useampi kuin yksi säiliöyksikkö, viimeinen (neljäs) numero kertoo säiliöyksikön järjestysnumeron. ==Säiliöyksikön minimikalusto== Letku- ja armatuurikalusto *180 metriä 39-51 mm paloletkua *120 metriä 76 mm paloletkua *2 kpl letkunyliajosilta *1 kpl vuoroliitin B-BB *1 kpl jakoliitin B-CBC *1 kpl suihkuputki C-liitin *1 kpl suihkuputki B-liitin *1 kpl supistusliitin B-C *1 kpl siirrettävä vesitykki Palopostikalusto *1 kpl palopostikalusto: **pystyputki, palopostiavain, lapio, mitta, kansikoukku Raivauskalusto *1 kpl palokirves *1 kpl kirves *1 kpl sorkkarauta *1 kpl palokanki *1 kpl hinausliina/vaijeri *1 kpl lisävirtakaapeli Liikenteenohjausvälineet *2 kpl varoituskolmio *1 kpl hälytyspartiopakkaus *2 kpl liikenteenohjauskilpi *2 kpl huomioliivi Muu kalusto *1 kpl ajopäiväkirja *1 kpl käyttö- ja huolto- ohjesarja *1 kpl käsiradio *2 kpl käsivalaisin *1 kpl tarvittavat toimialuekohtaiset kartat *1 kpl paineilmahengityslaite *1 kpl palonaru *1 kpl ensiapulaukku *1 kpl jauhesammutin *1 kpl pyöräkiila ==Katso myös== *Pelastusyksikkö *Raskas pelastusyksikkö ==Lähteet== * Luokka:Hälytysajoneuvot
Miljoonavaillinki

Miljoonavaillinki on suomalainen elokuva vuodelta 1961. Sen on käsikirjoittanut, ohjannut ja tuottanut Toivo Särkkä. Ansa Ikonen esitti viimeiseksi jääneen roolinsa suomalaisessa elokuvassaTaustatietoja tuotannosta Elonet.fi, viitattu 22.9.2012. Elokuva perustuu Mika Waltarin näytelmään. ==Juoni== Isältään Imupainepuristin Oy:n perinyt johtaja (Jussi Jurkka) on tuhlannut yhtiön rahoja 10 miljoonaa markkaa, ja syy vajeesta päätetään vierittää säntillisen konttoripäällikkö Jakob Ryhtilän (Helge Herala) niskoille. Ryhtilällä ei mene kotona hyvin, sillä vaimo (Ansa Ikonen) pettää häntä erään huilistin kanssa. Ryhtilä lavastetaan rahojen kavaltajaksi. ==Näyttelijät== == Vastaanotto == Aikalaisarviossa puututaan elokuvan teatraalisuuteen ja ohjauksen alleviivaavuuteen, ja vähempi karrikointi olisi tehnyt tyypeistä arvioijan mielestä uskottavampia.Arviot, Elonet.fi Samaan kiinnittää huomiota eräs myöhempi kriitikko, joka huomauttaa myös, että naseva alku urvahtaa lopun saarnaavuuteen.AL: Miljoonavaillinki. Päivän elokuvia, Tv- maailma 38/2012, s. 13. Kriitikko Arto Pajukallio kuitenkin toteaa, että näennäisen köykäisen hupailun tekee katsottavaksi sen viisaasti elämän perusarvoista muistuttava Mika Waltarin käsikirjoitus. Pentti Siimes saa Pajukalliolta kiitosta komediallisesta roolisuorituksestaan.Pajukallio, Arto: Elokuvat. Helsingin Sanomat 24.9.2012, s. D 7. == Lähteet == == Aiheesta muualla == * Luokka:Suomalaiset komediaelokuvat Luokka:Mika Waltarin teoksiin perustuvat elokuvat Luokka:Suomalaiset mustavalkoelokuvat Luokka:Toivo Särkän ohjaamat elokuvat Luokka:Toivo Särkän käsikirjoittamat elokuvat Luokka:Vuoden 1961 suomalaiset elokuvat
The Flexatones

The Flexatones on helsinkiläinen hip hop-yhtye, jonka muodostavat Lightman, Pauli Haikarainen ja Pasi Hartikainen. Heidän esikoisalbumi Originals julkaistiin 2. toukokuuta 2007 Fat Belt Recordsin kautta. == Diskografia == * == Aiheesta muualla == * The Flexatones MySpace -sivustolla * Yhtyeen tiedot Meteli.net -sivustolla * Lightman MySpace -sivustolla * Fat Belt Records Myspace -sivustolla Luokka:Suomalaiset hip hop -yhtyeet
Biker Mice from Mars (sarjakuva)

Biker Mice from Mars oli vuosina 1993–1994 Marvel Comicsin kustantama ja Bob Forwardin käsikirjoittama 3-osainen sarjakuvalehti, joka perustui animaatiosarjaan Prätkähiiret. Sarjakuvan tarinat pohjautuivat televisiosarjan avausjaksoon Rock 'n' Ride (Hanat auki!).Biker Mice From Mars #3 - The X-Terminator vs the Biker Mice from Mars (comic book issue) Comic Vine Viitattu 16.8.2010 ==Lähteet== Luokka:Prätkähiiret Luokka:Marvel Comicsin sarjakuvat Luokka:Sarjakuvalyhytsarjat en:Biker Mice from Mars#Comic books
HAL HPT-32 Deepak

HAL HPT-32 Deepak on Intian ilmavoimien käyttämä Hindustan Aeronauticsin koulutuskone, joita on valmistettu vuodesta 1977. Koneita käytetään myös yksityisessä käytössä. Elokuussa 2009 kokonainen laivasto HPT 32 Deepak -koneita laitettiin lentokieltoon, kun sattui useita onnettomuuksia, joista yhdessä kuoli kaksi kokenutta lentäjää. Onnettomuudet johtuivat koneiden kahdesta teknisestä heikkoudesta joista toinen aiheutti moottorin sammumisen kun kone käännettiin ylösalaisin, ja sen liitoluku on alhainen, joten moottorin sammuttua törmäys maahan on melkein väistämätöntä. Kuolonuhrien välttämiseksi on harkittu pelastusvarjon asentamista. 17 Deepak- onnettomuudessa 19 ohjaajaa on kuollut. Tämä on Intian ilmavoimien kokoiselle organisaatiolle vähän, paljon vähemmän kuin Suomen ilmavoimien 1950-luvun Vihuri- tai 1970-luvun Fouga -onnettomuuksien kuolonuhrit. == Tekniset tiedot (HPT-32) == * miehistö: 2 * pituus: 7,7 m * siipien kärkiväli: 9,5 m * korkeus: 2,9 m * siipien pinta-ala: 15.0 m² * lentopaino: 1 322 kg * voimalaite: Lycoming AEO-540-D4B5, 260 hv eli 194 kW * lentonopeus: 281 km/h * kantama: 1 400 km * aseistus: 4 ripustuspistettä siivissä == Lähteet == == Aiheesta muualla == * Taylor, M.J.H. (ed,). Brassey's World Aircraft Systems Directory 1999/2000 Edition. London: Brassey's, 1999. ISBN 1 85753 245 7. Luokka:HAL:n ilma-alukset Luokka:Intialaiset koulukoneet Luokka:1970-luvun koulukoneet
Superb Character

Superb Character on rap-artisti Cheddarin esikoisalbumi, joka julkaistiin 17. maaliskuuta 2008 CheddarMusic ja Fresh Productions levy-yhtiöiden kautta. == Kappaleet == # Intro # Back in My Element # The Anthem # What You Don't Know # Just Move # Summer Jam (mukana Jonna) # Block Party (mukana Hard Target) # Huh # Fire # This Girl # What Now (mukana Lisa Gallo) # Burnin' Up (mukana J-Kay) # Jealous One's (mukana Baby Sham) # Ey B # Blow Up (mukana Cheek) # Is You Wit Me # Superb Character # My Passion (bonuskappale) # This Girl (remix) (bonuskappale) == Arvostelut == * Desibeli.net: Desibeli.net: Levyarvio * Tuoreet Platat: Tuoreet Platat: Levyarvio == Lähteet == Luokka:Vuoden 2008 esikoisalbumit Luokka:Suomalaiset hip hop -albumit
Sam Trammell

Sam Trammell (s. 29. tammikuuta 1969 New Orleans, Louisiana, Yhdysvallat) on yhdysvaltalainen näyttelijä. Hänen tunnetuin roolinsa lienee Sam Merlotte HBO:n menestysdraamassa True Blood. ==Ura== Sam Trammell on työskennellyt elokuvissa, televisiosarjoissa ja teatterissa. Hän esiintyi Broadwaylla näytelmässä Ah Wilderness! vuonna 1998 ja sai roolistaan Tony- ehdokkuuden.Internet Broadway Database - Sam TrammellHBO - True Blood Cast - Sam Trammell Trammell on näytellyt elokuvissa Harvest of Fire, Syksy New Yorkissa ja Aliens vs. Predator 2. Hän on tehnyt monia vierailevia rooleja muun muassa televisiosarjoissa House, Amyn lailla, Bones, Dexter, Todistettavasti syyllinen ja Näkijä. Trammell teki läpimurtonsa televisiossa vuonna 2008 sarjassa True Blood. Hän näyttelee sarjan päähenkilöihin kuuluvaa Sam Merlottea."True Blood" Star: 'Sam Has A Whole Life Nobody Knows About!" New York Post ==Yksityiselämä== Trammell ja hänen tyttöystävänsä Missy Yager saivat kaksoispojat 9. elokuuta 2011.True Blood's Sam Trammell Welcomes Twins Access Hollywood Trammell asuu Los Angelesissa.Sam Trammell on True Blood’s Emmy Shutout, His Pal Peter Dinklage, and Running Into Ozzy Osbourne New York Magazine ==Lähteet== == Aiheesta muualla == * * Sam Trammell Internet Broadway Databasessa * Sam Trammell Internet Off Broadway Databasessa * * Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 1971 syntyneet Luokka:Elävät henkilöt
Greta Grönholm

Greta Alexandra Grönholm (8. kesäkuuta 1923 Tammisaari – 12. kesäkuuta 2015) oli suomalainen meloja. Hän edusti urheiluseuroja Wågen ja Helsingfors Kanotklubb. Grönholm voitti kajakkikaksikkojen 500 metrillä MM-kultaa Sylvi Saimon kanssa vuonna 1950. PM-kilpailuissa hän saavutti kaksikoissa kultaa 500 metrillä vuonna 1951 sekä yksiköissä hopeaa 500 metrillä 1949 ja pronssia 1951. SM-kullan hän voitti neljästi vuosina 1947–1954. Kesäolympialaisiin 1952 Grönholm oli varalla. ==Lähteet== Luokka:Suomalaiset melojat Luokka:Vuonna 1923 syntyneet Luokka:Vuonna 2015 kuolleet
Perfect Strangers (Tommishockin & Kimarrin albumi)

__NOTOC__ Perfect Strangers on Tommishockin ja Kimarrin yhteisalbumi, joka julkaistiin 19. helmikuuta 2007 levymerkillä Softone Music. Kimarr vastasi levyn tuotannosta ja Tommishock räpeistä. == Kappaleet == # My Fathers Song # Dead in the Zone # Perfect Strangers # Gunnin' 'Em Down # Suicidal O' Six # Kill Me (mukana Frankly Irrational) # Beautiful Madness # In No Uncertain Words # Gunnin' 'Em Down (Viewmaster remix) # Beautiful Madness (Otniel remix) # Perfect Strangers (Rrimöykk remix) == Arvostelut == * Desibeli.net: Desibeli.net: Levyarvio == Lähteet == == Aiheesta muualla == * Albumin arvostelu Tuoreetplatat -sivustolla (vaatii käyttöoikeuden) * Tommishock MySpace -sivustolla * Softone Music MySpace -sivustolla Luokka:Tommishockin albumit Luokka:Otto Kallioisen tuottamat albumit Luokka:Vuoden 2007 albumit
Standard Fahrzeugfabrik

Standard Fahrzeugfabrik GmbH oli saksalainen autonvalmistaja, joka toimi Ludwigsburgissa vuosina 1933–1939. Yrityksen omisti Wilhelm Gutbrod. Se osti valmistuslisenssin Josef Ganzin suunnittelemaan aerodynaamiseen, takamoottoriseen Standard Superior -pikkuautoon, jossa oli kaksisylinterinen, 396-kuutioinen, teholtaan 12-hevosvoimainen kaksitahtimoottori. Autosta oli myös 494-kuutioisella moottorilla varustettu muunnelma, jonka teho oli 14 hv. Autossa oli pyörien erillisjousitus ja kantavana rakenteena keskusputkirunko. Henkilöautojen valmistus päättyi vuonna 1935, mutta yritys valmisti farmari- ja pakettiautoja vuoteen 1939 asti. ==Lähteet== Luokka:Autonvalmistajat Luokka:Saksalaiset teollisuusyritykset
Kotipuutarha

Kotipuutarha on suomalainen puutarha-alan aikakauslehti. Lehteä julkaisee Puutarhaliitto ja se ilmestyy 10 kertaa vuodessa. Päätoimittajana on toukokuusta 2021 lähtien ollut Minna Siltala. ==Historia== Kotipuutarha ilmestyi ensimmäisen kerran vuonna 1941. Alussa lehti neuvoi hyötykasvien viljelyä, säilöntää ja käyttöä. Yleisilme oli aluksi vaatimaton, mutta lehdessä julkaistiin myös mustavalkoisia kuvia. Sotavuosien jälkeen ja 1950-luvulla lehdessä alkoi olla useammin juttuja sisätilojen koristekasveista ja pihojen suunnittelusta, mutta pääpaino oli edelleen hyötypuutarhassa. Yhteiskunnan modernisoitumisen myötä 1960-luvulta lähtien lehden aihepiireissä huvipuutarhan osuus on noussut hyötypuutarhan rinnalle. ==Lähteet== ==Aiheesta muualla== *Kotipuutarhan verkkosivut Luokka:Suomalaiset harrastelehdet
Lou Albano

Louis Vincent ”Lou” Albano (29. heinäkuuta 1933 – 14. lokakuuta 2009) oli italialaissyntyinen showpainija, manageri ja näyttelijä. Usein hänestä puhuttaessa käytetään lisänimeä ”Captain”. Albanon tavaramerkkejä olivat avonainen havaijipaita, rujo parta ja kumiset korvakorut. Lou Albanon ura painibisneksessä kesti 43 vuotta. Painimisen lisäksi hänet muistetaan monien tähtien managerina. Häntä on monessa yhteydessä kuvailtu yhdeksi showpainin värikkäimmistä tähdistä. WWE Hall of Fameen hänet valittiin vuonna 1996. Albano on myös näytellyt. Brian De Palman elokuvassa Wise Guys (1986) hänellä oli pieni rooli gangsteri Frank ”The Fixer” Acavanona. 1980-luvulla hän esiintyi kahdessa Cyndi Lauperin musiikkivideossa: ”Girls Just Want to Have Fun” (Lauperin isä) ja ”The Goonies 'R' Good Enough” (autoasentaja). Lisäksi hän näytteli Super Mariota televisiosarjassa The Super Mario Bros. Super Show!. Kyseisessä ohjelmassa hän toimi sekä Marion äänenä kymmenminuuttisessa piirretyssä että Marion livenäyttelijänä ”oikeissa” kohtauksissa. == Yksityiselämä == Albano syntyi nelilapsiseen perheeseen. Hänen kaikki sisaruksensa, Vincent, George, Eleanor ja Carl, ovat opettajia. 1990-luvulla Albanon terveys heikkeni ja hän laihtui huomattavasti. Vuonna 2005 hän sai sydänkohtauksen mutta toipui tästä. Hän kuoli neljä vuotta myöhemmin nukkuessaan. Suremaan jäivät vaimo Geri, neljä lasta ja neljätoista lapsenlasta. Hänet on haudattu Rose Hillin hautausmaalle Putnamiin, New Yorkiin. == Lähteet == == Aiheesta muualla == * Viralliset kotisivut * Esittely WWE Hall of Fame -sivulla * Profiili * * Find a Grave Luokka:WWE Hall of Fame Luokka:Italialaiset näyttelijät Luokka:Vuonna 1933 syntyneet Luokka:Vuonna 2009 kuolleet
Heinävaara (Joensuu)

pienoiskuva|Kristuksen käsittätehdyn ikonin tsasouna Heinävaarassa Heinävaara on entisen Kiihtelysvaaran kunnan alueella nykyisessä Joensuun kaupungissa sijaitseva kylä ja taajama. Vuoden 2019 lopussa taajamassa oli 462 asukasta. Heinävaaran kylä on korkean ja pitkän vaaran laella, ja sieltä on komeat näkymät länteen Joensuun suuntaan. Kylän keskustassa risteävät kantatie 74 eli Joensuu–Ilomantsi-tie, Kiihtelysvaaraan johtava seututie 494 ja Heinävaarantie eli vanha maantie. Kontiolahteen suuntaan kylästä lähtee maantie 5100 eli Jakokoskentie. Joensuun keskustaan on matkaa noin 25 kilometriä ja Kiihtelysvaaraan 10 kilometriä. Kylässä on alakoulu, kauppa ja huoltoasema kahvioineen. Suurin työnantaja on Exel Compositesin komposiittisia profiileja valmistava Kivaran tehdas. Kylässä on myös puu- ja muovialan pienteollisuutta. Heinävaara on ollut asuttuna 1600-luvulta lähtien. Vaarakylän talot ja asutus sijaitsevat nauhamaisesti vanhan Tohmajärven maantien eli nykyisen Heinävaarantien varressa. Perinteistä rakennuskantaa on säilynyt Koljolan ja Piippolan pihapiireissä. Kylän vanhimmat rakennukset ovat peräisin 1700-luvulta.Kiihtelysvaarasta kajahtaa -sivut. Viitattu 20.8.2010 Museovirasto onkin määritellyt suomalaista vaarakylää erinomaisesti edustavan Heinävaaran vaara-asutuksen yhdeksi Suomen valtakunnallisesti merkittävistä rakennetuista kulttuuriympäristöistä. Pohjois-Karjalan vaarakylät, joihin Heinävaara kuuluu, ovat lisäksi myös yksi Ympäristöministeriön määrittelemistä Suomen kansallismaisemista. Alavin kylä luetaan myös Heinävaaraan. ==Koulu== Heinävaaran koulu on valmistunut vuonna 1999. Se on täysin puurakenteinen, ja siellä toteutetaan avointa oppimisympäristöä. Luokkia on seitsemän ja opettajia 11. Koulun suunnitteli yhdysvaltalainen Cuningham Group, josta päävastuussa olivat arkkitehdit Judith P. Hoskens ja Bruce Jilk.Heinävaaran koulu ==Tsasouna== Koljolan koivikossa on pieni tsasouna, joka vihittiin 16. elokuuta 2001. Paikan läheisyydessä on sijainnut aikaisemminkin tsasouna. Tsasounan on rakentanut käsityönä heinävaaralainen Petri Piipponen. ==Rautatie== Heinävaaran rautatieasema on rautatieliikennepaikka rataosalla . Liikennepaikka on nykyisin miehittämätön ja palvelee tavaraliikenteen kuljetuksia. Henkilöliikennettä ei ole. ==Lähteet== * Entiset mänimet. Heinävaaran kyläkirja. Heinävaaran kyläkirjatoimikunta. Joensuu 2002. 295 s. ISBN 952-91-5092-X === Viitteet === Luokka:Kiihtelysvaaran kylät Luokka:Valtakunnallisesti merkittävät rakennetut kulttuuriympäristöt Suomessa Luokka:Pohjois-Karjalan maakunnan taajamat
Karvavyökääpä

Karvavyökääpä (Trametes hirsuta) on yksivuotinen pienehkö kääpä. Se on yleinen koko Suomessa kasvaen kuolleella lehtipuulla. Itiöemä on ohut ja hyllymäinen. Kasvuvyöhykkeinen yläpinta on karvainen ja vaihtelee väriltään kermanvalkoisesta harmaaseen ja vihreään. Karvavyökäävän kermanvaalea pillistö muuttuu iän myötä harmaaksi. Lohkopinnasta erottuu ylinnä karvakerros, jonka alapuolella on korkkimainen malto. Sienen tuoksu muistuttaa lievästi kalan tai kloorin hajua. Karvavyökäävän lisäksi Suomessa kasvaa vain kolme muuta karvaista kääpää: koivunhelttakääpä (Lenzites betulinus), pörrökääpä (Cerrena unicolor) ja harjaskääpä (Funalia trogii). Karvavyökääpä aiheuttaa valkolahoa. Salo P., Niemelä T. & Salo U., Suomen sieniopas, Kasvimuseo & WSOY 2006, 512 s. == Lähteet == == Aiheesta muualla == *Kainuun Luontokuvat: Karvavyökääpä (Trametes hirsuta) *Trametes hirsuta, karvavyökääpä @ Natural Fungi in Finland *UniProt: Taxonomy - Trametes hirsuta Luokka:Vyökäävät Luokka:Valkolahosienet
La Coka Nostra

La Coka Nostra (lyh. LCN) on yhdysvaltalainen rap-yhtye, joka perustettiin vuonna 2006. Alkuperäiseen kokoonpanoon kuuluivat Everlast, DJ Lethal, Danny Boy, Ill Bill, Slaine ja Big Left mutta Everlast jätti yhtyeen määrittelemättömäksi ajaksi voidakseen osallistua sairaan tyttärensä hoitoon. Big Left puolestaan jätti ryhmän hektisten aikataulujen ja työtahdin vuoksi ja juontaa nykyään omaa radio-ohjelmaansa. Yhtye on tehnyt musiikkia monien rap- artistien kanssa kuten: Snoop Dogg, B-Real, Sen Dog, Immortal Technique, Q-Unique, Big Left, Sick Jacken, Sean Price, Vinnie Paz ja Bun B. ==Julkaisut== ===Albumit=== *2016: To Thine Own Self Be True *2012: Masters Of The Dark Arts *2009: 100% Pure Coka EP *2009: A Brand You Can Trust === Mixtapet === *2009: The Height of Power *2009: The Audacity of Coke === Vierailijana === * 2006 - Fuck Tony Montana * 2006 - "Fuck Tony Montana" (DJ Mek Remix) featuring Big Left * 2006 - "Get Outta My Way" (DJ Mek Remix) featuring B-Real of Cypress Hill & Sick Jacken of Psycho Realm * 2006 - "This Is War" featuring Big Left "Ill Bill: Ill Bill Is The Future Vol. 2" * 2006 - "It's A Beautiful Thing" "Ill Bill: Ill Bill Is The Future Vol. 2" * 2007 - "Where Hope Goes To Die" "Ill Bill: Black Metal" * 2007 - "Soldiers Of Fortune" (produced by Sicknature) "Ill Bill: Black Metal" * 2007 - "Get Outta My Way" featuring Big Left * "Ill Bill: Black Metal" * 2009 - "Do It" (produced by DJ Solo) "Soul Assassins: Intermission" Luokka:Yhdysvaltalaiset yhtyeet
Paweł Jaroszewicz

Paweł Jaroszewicz (s. 20. syyskuuta 1985) on puolalainen rumpali. Jaroszewicz soittaa useammassa yhtyeessä, joista tunnetuin lienee Vader, johon hän liittyi vuonna 2008. ==Diskografia== * Interior – * Soul Snatcher – * Hell-Born – * Rootwater – * Vader – * Sinful – * Crionics – * Vader – * Antigama - == Aiheesta muualla == * Luokka:Vuonna 1985 syntyneet Luokka:Puolalaiset metallimusiikin rumpalit Luokka:Vaderin jäsenet Luokka:Elävät henkilöt
Südwestrundfunk

Südwestrundfunk (SWR) on saksalainen alueellinen yleisradioyhtiö. Sen toimialueeseen kuuluvat etenkin Baden-Württembergin ja Rheinland-Pfalzin osavaltiot. SWR on ARD:n tytäryhtiö, ja se lähettää ohjelmaa kahdella televisio- ja usealla radiokanavalla. SWR:n päätoimistot sijaitsevat Stuttgartissa, Baden-Badenissa ja Mainzissa. Sen lähetysalueella elää noin 14,7 miljoonaa ihmistä, ja sen palkkalistoilla on noin 3 700 työntekijää. == Aiheesta muualla == *Yrityksen kotisivut Luokka:Saksalaiset viestintäyhtiöt Luokka:ARD Luokka:Vuonna 1998 perustetut radioasemat Luokka:Vuonna 1998 perustetut televisiokanavat
Idänvirpiangervo

Idänvirpiangervo eli virpiangervo (Spiraea chamaedryfolia) on pensasangervojen sukuun kuuluva laji, jota käytetään koristekasvina. ==Kuvaus== Idänvirpiangervo on 0,5–2 metriä korkea tiheäversoinen ja kaarevahaarainen pensas, joka kasvattaa maarönsyjä. Varret ovat kaljuja. Nuoret haararangat ovat usein polvekkeisesti mutkaisia. Lehtilapa on muodoltaan puikea. Lehden laita on tyvipuolelta ehyt ja kärkipuolelta isohampainen tai lähes liuskainen. Lehdet ovat päältä kaljuja ja alta vähän karvaisia. Syysväritys on keltainen. Kukinnot ovat sarjamaisia tai huiskiloita, jotka sijaitsevat edellisvuoden versoissa. Teriö on valkoinen ja heteet terälehtiä pidempiä. Hedelmä on kalju tuppilo. ==Levinneisyys== Idänvirpiangervo kasvaa alkuperäisenä Kaakkois- Euroopassa ja Itä-Siperiassa. Se on monin paikoin viljelyjäänne. ==Käyttö== Idänvirpiangervoa käytetään puisto-, suoja- ja aidannepensaana vapaasti kasvavissa aidanteissa, mutta sitä voi käyttää myös leikattuna pensasaitana. Suomessa idänvirpiangervo on kestävä vyöhykkeillä I–VII. ==Muunnoksia== *Spiraea chamaedryfolia var. flexuosa – amurinvirpiangervo *Spiraea chamaedryfolia var. ulmifolia – lumiangervo. Lumiangervolla on isompi ja puolipallomainen kukinto sekä isommat yksittäiset kukat kuin idänvirpiangervolla. ==Lähteet== == Aiheesta muualla == *Puutarha.net: Idänvirpiangervo (Spiraea chamaedryfolia) *ITIS: Spiraea chamaedryfolia *United States Department of Agriculture (USDA): Spiraea chamaedryfolia *Flora of China: Spiraea chamaedryfolia Luokka:Pensasangervot
Ihmiskunnan aarteita

Ihmiskunnan aarteita () on saksalainen dokumenttisarja, joka käsittelee Unescon maailmanperintökohteita. Südwestrundfunk-televisioyhtiö on tehnyt ohjelmaa yhteistyössä Unescon kanssa. Maailmanperintökesksu ja Südwestrundfunk sopivat sarjan tuottamisesta vuonna 1995. Sarjaa levittää müncheniläinen Telepool. Ihmiskunnan aarteita on saksankielinen dokumenttisarja, ja sen tavoitteena edistää maailmanperintösopimusta ja -kohteita. Idean dokumenttisarjasta sai Südwestrundfunkin kulttuuriohjelmien johtaja Gustav- Adolf Bähr jo vuonna 1987. Ajatuksesta televisioon oli kuitenkin pitkä tie, ja sarjan ensimmäinen osa lähetettiin 1. huhtikuuta 1995. Se käsitteli Maltan pääkaupunkia Vallettaa. == Lähteet == == Aiheesta muualla == *Sarjan kotisivut * Luokka:1990-luvun dokumenttiohjelmat Luokka:2000-vuosikymmenen televisiosarjat Luokka:2010-luvun dokumenttiohjelmat Luokka:2010-luvun saksalaiset televisiosarjat Luokka:Unescon maailmanperintökohteet
Orijärvi

Orijärvi voi viitata seuraaviin asioihin: __NOTOC__ == Kyliä ja alueita == * Orijärvi, kylä Luhangassa * Orijärvi, kylä Salossa * Orijärven kaivos, Kiskon (nyk. Salon) Orijärvellä 1758–1958 toiminut kuparikaivos == Vesistöjä == * Orijärvi, järvi Salossa * Orijärvi, järvi Mikkelissä * Orijärvi, järvi Kouvolassa * Orijärvi (), järvi Murmanskin provinsissa, Venäjällä Luokka:Järvien täsmennyssivut
Raikas tuuli ja kirkas kuu

Raikas tuuli ja kirkas kuu () on vuonna 2003 valmistunut elokuvatarina joka sijoittuu Korean historiassa 1600-luvun loppuun joka oli sekasortoista aikaa. Silloin japanilaiset halusivat hyökätä Kiinaan Korean kautta, Korealaiset eivät kuitenkaan suostuneet japanilaisten läpikulkuun. Elokuva kertoo kahdesta keisarilisten vartijoiden eliittisotilaasta Ji-Hwanista ja Gyu-yupista tuona aikana. Viitattu 15.8.2021. Huipputaitavat miekkamiehet ovat läheisiä ystäviä, kunnes vallankaappauksen myötä Gyu-yup pakotetaan tappamaan vanha mestarinsa sekä Ji-Hwan. == Rooleissa == == Lähteet == Luokka:Eteläkorealaiset draamaelokuvat Luokka:Toimintaelokuvat Luokka:Vuoden 2003 elokuvat
Indiana (täsmennyssivu)

Indiana tarkoittaa seuraavia asioita: * Indiana, Yhdysvaltojen osavaltio * ”Indiana” (vuoden 1917 kappale), jazzstandardi * ”Indiana”, Dingon kappale vuodelta 2009 * Indiana-luokka, Yhdysvaltain laivaston taistelulaivaluokka * USS Indiana, Yhdysvaltain laivaston aluksia * Indiana, yhtye jossa soitti mm. Jartse Tuominen * Robert Indiana (oik. Robert Clark, 1928–2018), yhdysvaltalainen pop-taiteilija * Indiana Jones, kuvitteellinen arkeologi ja seikkailija Steven Spielbergin elokuvissa * Indiana Hopo, arkeologi ja seikkailija Walt Disneyn sarjakuvissa
Norjanangervo

Norjanangervo (Spiraea 'Grefsheim' tai Spiraea × cinerea 'Grefsheim') on pensasangervoihin kuuluva lajike. Norjanangervo löydettiin Grefsheimin taimistolta Nesistä Hedmarkista Norjasta vuonna 1949. == Kuvaus == Norjanangervo on 1–1,5 metriä korkeaksi kasvava tiheä- ja ohutversoinen pensas. Harmaanvihreät lehdet ovat kapean soikeita ja pehmeäkarvaisia. Lehtien laidat ovat ehyitä tai kärkiosista terävähampaisia. Kukinto on edellisvuoden verson päällä oleva sarja, jossa on runsaasti pieniä valkoisia kukkia. == Käyttö == Norjanangervo on hyvin suosittu pensasangervolajike. Sitä käytetään koristepensaana yksittäispensaana tai laajoina pensasryhminä. Lajike menestyy Suomessa vyöhykkeillä I–V tai VI ja se on syrjäyttänyt talvenkestävämpänä morsiusangervoa (Spiraea 'Arguta'). == Lähteet == == Aiheesta muualla == * Suomen Lajitietokeskus: Norjanangervo – Spiraea 'Grefsheim' Luokka:Pensasangervot Luokka:Lajikkeet
Japaninangervo

Japaninangervo (Spiraea japonica) on pensasangervoihin kuuluva laji, joka kasvaa alkuperäisenä Itä-Aasiassa. Lajista on jalostettu runsaasti koristekasvilajikkeita. ==Kuvaus== Japaninangervo on 0,5–1,5 metriä korkea pystykasvuinen ja niukkahaarainen pensas. Nuoret haararangat ovat ruskehtavia. Lehdet ovat puikeita tai soikeita, päältä vihreitä ja alta vaaleanvihreitä tai sinertäviä. Lehden laita on säännöttömän sahalaitainen. Kukinnot ovat huiskilomaisia ja sijaitsevat haarojen latvoissa. Teriöt ovat punaisia, punavioletteja tai harvoin valkoisia. Heteet ovat terälehtiä pitempiä. Hedelmä on kalju tuppilo. ==Lajikkeita== *Spiraea japonica 'Albifrola' – valkoruusuangervo *Spiraea japonica 'Anthony Waterer', 'Dart´s Red' – tummaruusuangervo *Spiraea japonica 'Froebelii' – ruusuangervo *Spiraea japonica 'Goldflame', 'Goldmoud', 'Golden Princess' – keltajapaninangervo *Spiraea japonica 'Lilly', 'Manon', 'Marjatta' – tummakeijuangervo *Spiraea japonica 'Little Princess' – keijuangervo (isokeijuangervo) *Spiraea japonica 'Nana' – pikkukeijuangervo *Spiraea japonica 'Odensala' – loistoangervo *Spiraea japonica 'Shirobana' – kirjoangervo ==Lähteet== == Aiheesta muualla == *Puutarha.net: Japaninangervo (Spiraea japonica) *ITIS: Spiraea japonica *United States Department of Agriculture (USDA): Spiraea japonica *Flora of China: Spiraea japonica Luokka:Pensasangervot
Pihlaja-angervot

Pihlaja-angervot (Sorbaria) on suku ruusukasvien (Rosaceae) heimossa. Suvussa on 10 lajia, jotka ovat kaikki kotoisin Itä-Aasiasta. Useita lajeja käytetään koristekasveina. == Kuvaus == Pihlaja-angervot ovat kesävihantia yksikotisia pienehköjä tai keskikokoisia pensaita. Haarat ovat pystyjä tai kaarevia, ja pensaat ovat tiheitä ja tekevät maarönsyjä. Lehdet sijaitsevat kierteisesti. Lehtilapa on päätöparinen. Kukinto on huiskilo. Terä- ja verholehtiä on viisi. Teriö on valkoinen. Hedelmä on monisiemeninen tuppilo. == Lajeja == * Sorbaria grandiflora – helmipihlaja-angervo * Sorbaria kirilowii – isopihlaja-angervo * Sorbaria pallasii * Sorbaria sorbifolia – viitapihlaja-angervo eli pihlaja- angervo * Sorbaria tomentosa == Lähteet == == Aiheesta muualla == * Suomen Lajitietokeskus: Pihlaja-angervot – Sorbaria * ITIS: Sorbaria * United States Department of Agriculture (USDA): Sorbaria * Flora of China: Sorbaria *
Emmaljunga Barnvagnsfabrik

Emmaljunga Barnvagnsfabrik AB on ruotsalainen vuonna 1925 perustettu yritys, joka valmistaa lastenvaunuja, lastenvaunujen lisävarusteita ja turvaistuimia. Yrityksen perusti Henry L. Persson. Yritys toimii Emmaljungan paikkakunnalla Skånessa. ==Lähteet== Luokka:Ruotsalaiset teollisuusyritykset Luokka:Hässleholmin kunta
Emmaljunga

Emmaljunga on taajama Hässleholmin kunnassa Skånessa, Ruotsissa. Paikkakunta sijaitsee tien 117 varrella lähellä Smålandin rajaa. Emmaljungassa on 262 asukasta. Emmaljunga on tunnettu lastenvaunuja valmistavasta yrityksestä Emmaljunga Barnvagnsfabrik. ==Väestönkehitys== ==Lähteet== Luokka:Hässleholmin kunta Luokka:Ruotsin taajamat
ORP Grom

ORP Grom on ollut kolmen Puolan merivoimissa palvelleen aluksen nimenä: *ORP Grom (1936), Grom-luokan hävittäjä *ORP Grom (1957), Smiełyj-luokan ohjushävittäjä *ORP Grom (1994), Orkan-luokan ohjusvene